વાર્તા તો તેની રીતે તબડક તબડક કરતી આગળ વધે છે ને પોલીસના અત્યાચાર ને પત્નીનાં રીસામણાં ને કામ ઉપર ગેરહાજર રહેવાના કારણે શેઠની ઇતરાજી વગેરે રેડીમેઇડ પ્રસંગો સ્વાભાવિક ક્રમમાં જોડાતા જાય છે, પરંતુ દિગ્દર્શકની દિલ્લગી તે છે કે તે સ્વાભાવિક પ્રવાહમાં ફેન્ટેસીનાં મોટાં મોટાં ચોસલાં ઉમેરાતાં જાય છે: પ્લેનના કાટમાળને સાફસૂફ કરીને તેમાં એન્જિન બેસાડવાની મહેનત કરતા નાયકને કોણ જુએ છે, ડુ યુ નોવ?